Felesége révén – aki amerikai állampolgár – lehetősége nyílt, hogy az Egyesült Államok válogatottjában szerepeljen. Az állampolgárságot 1998. május 20-án kapta meg, három nappal később Kuvait ellen be is mutatkozott az első válogatott mérkőzésén. Részt vett az 1998-as világbajnokságon, ahol mindhárom csoportmérkőzésen pályára lépett. Ugyancsak tagja volt a 2002-es világbajnokságra kijutó csapat keretének, de a tornán nem játszott egyetlen percet sem.